1in.am — Հանրապետական խմբակցության ներկայացուցիչ, ՀՀԿ փոխնախագահ Արմեն Աշոտյանը հայտարարել է, թե մերժում են Ընտրական օրենսգրքի փոփոխությունը 24-ժամյա ռեժիմով անցկացնելու կառավարության փորձը, քանի որ ընտրակարգի փոփոխություն է նախատեսվում, իսկ դա չեն անում ընտրությունից մեկ ամիս առաջ: Ակնառու է, որ ՀՀԿ-ի համար գերկարևոր է պահել ռեյտինգային ընտրակարգը, քանի որ դա է այն եզակի, բացառիկ շանսը, որի հիմքով ՀՀԿ-ն կարող է ակնկալել թեկուզ մի քանի տոկոս ներկայացվածության հնարավորություն: Դա ՀՀԿ համար մազն է, որից կախված է կուսակցությունը: Կուսակցությունը, կամ հնարավոր է կուսակցության մեջ որևէ թև, որովհետև ՀՀԿ-ում միարժեք կարծիք չկա նաև մասնակցության վերաբերյալ: Առովոտյան ՀՀԿ ԳՄ նիստը կայացրել է որոշում, որը սակայն առայժմ պահվում է այսպես ասած փակ և Աշոտյանը հայտարարել է, որ կներկայացնեն, երբ կա ԸՕ փոփոխության վերաբերյալ խմբակցությունների կարծիքի ժամանակը: Ընտրական օրենսգրքի քվեարկության համար անհրաժեշտ է 63 կողմ ձայն, պարզ մեծամասնության փոխարեն: Սակայն քննարկումները սկսել են 53 պատգամավորի գրանցումով: Եթե ՀՀԿ-ն չմիանա, ԸՕ-ն չի ընդունվի: